ఉత్తరప్రదేశ అసెంబ్లీ ఎన్నికల్లో ‘లోకల్’ గాలి వీస్తోందా!? ‘మన అమెరికాకు మళ్లీ పూర్వ వైభవం’ అంటూ అమెరికా ఎన్నికల్లో ట్రంప్ విజయదుందుభి మోగించిన తరహాలోనే, ‘మన యూపీ.. మన నేతలు, మన కులం, మన ప్రాంతం’ నినాదం చాప కింద నీరులా జయాపజయాలను శాసించనుందా!? లోక్సభ ఎన్నికల్లో 71 ఎంపీ స్థానాల్లో బీజేపీ అభ్యర్థులను గెలిపించడం ద్వారా మోదీనిప్రధాని పీఠం మీద కూర్చోబెట్టిన యూపీ ప్రజలు అసెంబ్లీ ఎన్నికల్లో భిన్నంగా ఆలోచిస్తున్నారా? ఈ ప్రశ్నలకు ‘ఔను’ అనే అంటున్నారు రాజకీయ విశ్లేషకులు. తాను యూపీకి దత్త పుత్రుడినని, శ్రీకృష్ణుడు యూపీ నుంచి గుజరాతకు వస్తే.. గుజరాతకు చెందిన తాను యూపీకి దత్త పుత్రుడిని అంటూ మోదీ చేస్తున్న ప్రచారానికి ‘పక్కా లోకల్’ నినాదంతో సమాజ్వాదీ పార్టీ చెక్ పెడుతోంది.గతంలో యూపీకి చెందినవారు ఎక్కువ మంది ప్రధానులుగా, కేంద్రంలో కీలక స్థానాల్లో ఉన్నారని, యూపీకి మళ్లీ ఆ పూర ్వ వైభవం తెద్దామని, మన కులం, మన రాష్ట్రప్రయోజనాలను కాపాడే వారినే గెలిపిద్దామనే నినాదాన్ని ఎస్పీ గుట్టుచప్పుడు కాకుండా ప్రజల్లోకి తీసుకుని వెళుతోందని అంటున్నారు. ఈ లోకల్ నినాదమే యూపీ అసెంబ్లీ ఎన్నికల్లో బీజేపీ కొంప ముంచనుందని, అఖిలేశ్ విజయావకాశాలను మెరుగుపరుస్తుందని విశ్లేషిస్తున్నారు. లోక్సభ ఎన్నికల ఫలితాలను ప్రామాణికంగా తీసుకుంటే బీజేపీ అప్పట్లో 43 శాతం ఓట్లు సాధించింది. ఆ లెక్కన.. 403 అసెంబ్లీ స్థానాల్లో 328 స్థానాల్లో బీజేపీ ఇప్పుడు విజయఢంకా మోగించాలి. కానీ, ఇప్పుడు పరిస్థితి వేరు. అప్పట్లో బీజేపీ గెలిస్తే మోదీయే ప్రధాని. కానీ, ఇప్పుడు యూపీలో బీజేపీ గెలిచినా ఆయన సీఎం కారు. దాంతో, ఆయన తప్ప పార్టీలో బలమైన నేత లేకపోవడం, ఆ పార్టీ ముఖ్యమంత్రి అభ్యర్థిని ప్రకటించకపోవడం ప్రతికూలాంశంగా మారింది. యూపీలో ప్రాంతాలు, జిల్లాలు, నియోజకవర్గాలు, చివరకు కులాల వారీగా సమస్యలు కీలక అంశాలుగా మారాయి.ఇలాంటి పరిస్థితుల్లో విజయం సాధించే నైపుణ్యం బీజేపీకి తక్కువని, బిహార్, ఢిల్లీ ఎన్నికల ఫలితాలు ఇందుకు నిదర్శనమని రాజకీయ పండితులు చెబుతున్నారు. నిజానికి, కేంద్రంలో సుస్థిర పాలన సాగించేందుకు, 2019 ఎన్నికల్లో మళ్లీ ప్రధాని పీఠం మీద కూర్చునేందుకు యుపీ అసెంబ్లీ ఎన్నికల్లో అధిక స్థానాలు గెలుచుకోవడం మోదీకి చాలా అవసరం. కానీ, యూపీ ఓటర్లకు మోదీ ప్రధానం కాదు. స్థానిక సమస్యలను పరిష్కరించే నేతలు కావాలి. స్థానికులు కాని మోదీ, అమిత షా తప్ప బీజేపీలో మరెవరి స్వరం వినిపించకపోవడం ఆ పార్టీకి ప్రతికూలాంశంగా మారే అవకాశం ఉంది. అలాగే, పార్టీ అభ్యర్థుల ఎంపిక విషయంలో స్థానిక నేతలను పక్కన పెట్టిందనే విమర్శలు ఉన్నాయి. 70 స్థానాల్లో ఇలాంటి అభ్యర్థుల్ని పోటీకి దించింది. దీంతో స్థానికంగా మంచి పట్టున్న పార్టీ నేతలు నిస్సహాయంగా ఉండిపోవాల్సి వచ్చింది. ఆయా స్థానాల్లో స్థానిక అభ్యర్థుల్నే గెలిపించాలంటూ ప్రత్యర్థులు ముమ్మరంగా ప్రచారం చేస్తుండడంతో బీజేపీ ఇరకాటంలో పడుతోంది. అన్నింటినీ మించి బీజేపీ అమ్ముల పొదిలో ‘అఖిలేశ్ అవినీతి పాలన’ తప్ప ప్రచారాసా్త్రలు లేకపోవడం ఇబ్బందిగా మారింది.- (న్యూఢిల్లీ - ఆంధ్రజ్యోతి), స్పెషల్ డెస్క్
uttarapradesa assembley ennikallo ‘lokal’ gaali veestonda!? ‘mana americaku malli puurva vaibhavam’ antuu america ennikallo trump vijayadundubhi moginchina tarahaalone, ‘mana up.. mana nethalu, mana kulam, mana praantam’ ninaadam chaapa kinda neerula jayaapajayaalanu saasinchanundaa!? loksabha ennikallo 71 empy sthaanaallo bgfa abhyardhulanu gelipinchadam dwara modiinipradhaani peetham meeda koorchobettina up prajalu assembley ennikallo bhinnamgaa alochistunnara? ee prasnalaku ‘aunu’ ane antunnaru rajakeeya vislaeshakulu. taanu yoopeeki datta putrudinani, srikrishnudu up nunchi gujaraataku vaste.. gujaraataku chendina taanu yoopeeki datta putrudini antuu modii chestunna prachaaraaniki ‘pakka lokal’ ninaadamtoe samajwadi party chec pedutondi.gatamlo yoopeeki chendinavaaru ekkuva mandi pradhaanulugaa, kendramlo keelaka sthaanaallo unnaarani, yoopeeki malli aa puura ta vaibhavam teddamani, mana kulam, mana raashtraprayojanaalanu kapade vaarine gelipiddamane ninaadaanni espy guttuchappudu kakunda prajalloki teesukuni velutondani antunnaru. ee lokal ninaadame up assembley ennikallo bgfa kompa munchanundani, akhilesh vijayaavakaasaalanu meruguparustundani vislaeshistunnaaru. loksabha ennikala phalitaalanu praamaanikamgaa teesukunte bgfa appatlo 43 saatam otlu saadhinchindi. aa lekkana.. 403 assembley sthaanaallo 328 sthaanaallo bgfa ippudu vijayadanka moginchaali. cony, ippudu paristhiti vaeru. appatlo bgfa geliste modeeye pradhaani. cony, ippudu upilo bgfa gelichina aayana cm kaaru. daamto, aayana tappa paartiiloo balamaina netha lekapovadam, aa party mukhyamantri abhyardhini prakatinchakapovadam pratikuulaamsamgaa maarindi. upilo praantaalu, jillaalu, niyojakavargaalu, chivaraku kulaala vaareegaa samasyalu keelaka amsaalugaa marai.ilanti paristhitullo vijayam saadhinche naipunyam beejeepeeki takkuvani, bihar, dhilli ennikala phalitaalu induku nidarsanamani rajakeeya panditulu chebutunnaru. nijaaniki, kendramlo susthira paalana saaginchenduku, 2019 ennikallo malli pradhaani peetham meeda koorchunenduku upie assembley ennikallo adhika sthaanaalu geluchukovadam modeeki chala avasaram. cony, up otarlaku modii pradhaanam kaadu. sthaanika samasyalanu parishkarinche nethalu kavali. sthaanikulu kaani modii, amita shaa tappa beejeepeelo marevari swaram vinipinchakapovadam aa paarteeki pratikuulaamsamgaa mare avakaasam undi. alaage, party abhyardhula empika vishayamlo sthaanika nethalanu pakkana pettindane vimarsalu unnaayi. 70 sthaanaallo ilanti abhyardhulni potiki dinchindi. deentho sthaanikamgaa manchi pattunna party nethalu nissahaayamgaa undipovalsi vachindi. aayaa sthaanaallo sthaanika abhyardhulne gelipinchaalantuu pratyarthulu mummaramgaa prachaaram chestundadamto bgfa irakaatamlo padutondi. annintinii minchi bgfa ammula podilo ‘akhilesh avineeti paalana’ tappa prachaaraastralu lekapovadam ibbandigaa maarindi.- (newdhilly - aandhrajyoti), speshal desk